**COPIA**

“UNION MONTANA VAL VARACHA”

FRAISSE (Provincia de Coni)

***VERBAL DE DELIBERACION DE LA JONTA***

***N. 33***

|  |  |
| --- | --- |
| **OBJECT:** | **Organisacion manifestacion esportiva L'Agnèl 2744 dins l’ encastre de l'iniciativa "Escaladas legendarias" - edicion 2024 - provediments.** |

L'an dos mila vint-e-quatre, lo jorn dessètz-e-sèt del mes d'abril a las 18:45, a Venasca, dins la sala de las reünions, après l’acabament de las formalitats prescritas pel Estatuts de l’Union, foguèron convocats enquèi los membres d’aquesta Jonta.

A l’apel , son presents

|  |  |  |  |  |
| --- | --- | --- | --- | --- |
| ***n.*** | ***Conhom e nom*** | ***Charja*** | ***Presene*** | ***Absene*** |
| 1 | DOVETTA Silvano | President | X | X |
| 2 | FINA Giovanni | Vice President | X |
| 3 | FORNIGLIA Roberto | Assessor |  |
| 4 | MENZIO Giovanni | Assessor | X |
| 5 | MUNARI Mario | Assessor | X |
|  | *Total* | *4* | *1* |

E doncas lo nombre es legal.

Amb la participacion pel aquesta sesilha del Secretari de la Comuna de Rossana, PARA Monica.

Lo Sénher DOVETTA Silvano, dins sa qualitat de President, assumís la Presidéncia e, reconeissent lo nombre legal dels presents, declara la sesilha dubèrta per la tractacion de l’objècte susindicat.

LA JONTA

Rapèlan sas decisions precedentas:

- N. 9 del 21/02/2017 relativa a: “Activitats de promocion e comunicacion dins l’encastre de l’organisme de concertacion de las politicas de desvolopament cultural e toristic dins las tèrras occitanas e del Monvisol - eveniment esportiu L'Agnèl 2744, edicion 2017 - provissions.”;

- N. 28 del 28/03/2018 relativa a: “Organizacion d’eveniments culturals e esportius en Val Varacha: Se trobar d'Oc (abril - novembre 2018), Una valada que rison (31 mai - 3 junh 2018); Occit'amo (13-15 julhet 2018); L'Agnèl 2744 (09-09-2018) - provissions”;

- N. 91 del 19/12/2018 relativa a: “Organizacion de la manifestacion esportiva l’Agnèl 2744” – edicion 2019 – provissions;

- N. 64 del 05/12/2019 relativa a: “Organizacion de la manifestacion esportiva l’Agnèl 2744” – edicion 2020 – provissions;

- N. 31 del 16/04/2021 relativa a: “Organizacion de la manifestacion esportiva l’Agnèl 2744” – edicion 2021 – provissions;

- N. 35 del 18/05/2022 relativa a: “Organizacion de la manifestacion esportiva L'Agnèl 2744 - edicion 2022 - dins l’encastre de l’iniciativa "Escaladas legendàrias" - provissions”;

- N. 34 del 23/05/2023 relativa a: “Organizacion de la manifestacion esportiva L'Agnèl 2744 - edicion 2023 - dins l’encastre de l’iniciativa "Escaladas legendàrias" - provissions”;

Considerat que:

- Al cors dels ans, s’es consolidada la manifestacion esportiva “L’Agnèl 2744”, escalada en bicicleta non competitiva al Còl de l’Agnèl, siá pel versant italian siá pel francés, en tota seguretat gràcias a la barradura de la rota als veïculs a motor;

- Coma l’eveniment a cada an mai e mai de public de regions luènhas del Piemont e de l’estrangièr, es estat considerat opòrtun, en collaboracion amb las Unions Montanas de las Comunas del Monvisol, Vals Maira, Grana e Estura, e las societats esportivas de lors referéncias, d’organizar mai d’eveniments amb lo meteis format dins lo periòde comprés entre junh e setembre, per ofrir de possibilitats durant tota la sason, sus los cols qu’an marcat l'istòria del ciclisme italian, çò es lo Fauniera (amb accès dempuèi las Vals Estura, Grana e Maira), l’Agnèl en Val Varacha e lo Pian del Re en Val Po, tanben tres jornadas consecutivas de barradura al trafec motorizat dels meteisses en ocasion de l’eveniment francés Cols Resérvés qu’aviá ja interessat los ans passats lo Còl de l’Agnèl;

- L’iniciativa, que en 2023 obtenguèt un succès remarcable (mai de 5000 participants) e que prenguèt lo nom de “Escaladas legendàrias dins las Tèrras del Monvisol”, preveserà mai que la tèrra del Còl de l’Agnèl lo 01/09/2024, tanben la pujada al Fauniera lo 15/06/2024, la pujada al Pian del Re lo 22/06/2024 e sièis jorns consecutius de barradura dels cols del 3 al 8 de julhet de 2024;

Vist tanben que:

- l’Office de Tourisme du Guillestrois e du Queyras a manifestat la disponibilitat a l’organizacion conjunta dels eveniments al Còl de l’Agnèl tanben per l’an corrent, en l’integrant dins lo circuit de jorns dedicats a la practica del ciclisme de rota dins las Hautes-Alpes que preveson la barradura dels cols als veïculs a motor (Cols Resérvés) e n’a fixat la data d’acòrdi comun al 8 de julhet de 2024 (sens l’organizacion d’eveniments colaterals mas amb la sola barradura de la rota als veïculs motorizats de 9 a 12 oras) e al 1èr de setembre de 2024;

Actat que lo sector esportiu ligat al cicloturisme e a la practica de la mountain bike es un dels canals principals pel desvolopament de l’outdoor en Val Varacha e dins tot lo territòri del protocòl d’acòrdi Tèrras del Monviso e Vals Occitanas, subjècte d’un projècte Alcotra, Vélo Viso, que preves la participacion a de fièras internacionalas especificas ont serà possible promòure l’eveniment;

Considerat que l’A.S.D. Vigor Cycling Team de Piasco, associacion amb la quala l’Ente a collaborat los ans passats per la realizacion de la cronoescalada e que se pòt vantardir de l’organizacion d’un grand nombre d’eveniments esportius de succès, competitivis e non, amb una nòta del 12/04/2024, enregistrada al protocòl de l’Ente al n. 0001820 lo 17/04/2024, a prepausat de s’assumir l’organizacion dels eveniments prevists en Val Varacha en escambi d’una contribucion de 3.700,00 €;

Vista la disponibilitat del budget;

Jogat opòrtun doncas de provedir a l’organizacion de l’eveniment L’Agnèl 2744 dins l’encastre de la manifestacion “Escaladas Legendàrias dins las Tèrras del Monviso”, previst lo 1èr de setembre de 2024 en collaboracion amb l’A.S.D. Vigor Cycling Team de Piasco, aderent a la demanda de contribucion avançada, e dins l’encastre de la manifestacion mai ampla “Escaladas Legendàrias dins las Tèrras del Monvisol” e de l’acuèlh dels participants de las Escaladas Legendàrias e Cols Resérvés previst en Val Varacha lo 08/07/2024;

Jogat tanben opòrtun de provedir a las instàncias necessàrias per assegurar la barradura del trach de rota de Chanal al Còl de l’Agnèl lo 8 de julhet e lo 1 de setembre de 2024, en ocasion de l’iniciativa “Escaladas legendàrias dins las Tèrras del Monvisol” e “Cols Resérvés”;

Reconegut lo particular interès public de las iniciativas en question;

Aquitat lo vejaire favorable del Responsabla de l’Àrea Programacion, torisme e cultura per çò que concernís la regularitat tecnica a sens de l’article 49, alineat 1, del Decrèt Legislatiu 267/2000, talament remplaçat per l’article 3 alineat 1 letra b del D.L. 10/10/2012 n. 174 convertit en L. 7/12/2012 n. 213;

Aquitat lo vejaire favorable del Responsabla de l’Àrea Financièra per çò que concernís la regularitat contabla, a sens de l’article 49, alineat 1, del Decrèt Legislatiu 267/2000, talament remplaçat per l’article 3 alineat 1 letra b del D.L. 10/10/2012 n. 174 convertit en L.7/12/2012 n. 213;

A l’unanimitat de vòtes favorables exprimits dins las formas de la lei;

DELIBERA

1) De provedir a l’organizacion de l’eveniment esportiu non competitiv L’Agnèl 2744 fixat al 1èr de setembre de 2024 en collaboracion amb l’Office de Tourisme du Guillestrois et du Queyras, en collaboracion amb l’A.S.D. Vigor Cycling Team de Piasco, assignant a aquesta darrièra una contribucion de 3.700,00 €, dins l’encastre de la manifestacion “Escaladas legendàrias dins las Tèrras del Monvisol”.

2) De provedir tanben a la demanda de barradura de la rota del pas de l’Agnèl lo 8 de julhet de 2024 e a l’acuèlh dels participants a l’eveniment organizat dins l’encastre de las manifestacions “Escaladas legendàrias” e “Cols Réservés” que preveson la barradura al trafec motorizat dels principals cols interessats pel Giro d’Italia e lo Tour de France, alternada en tres jorns consecutius.

3) De prene acte que la despensa se situa dins lo capitol 2580/2580/4, “CONTRIBUCIONS A SOSTEN DE L’ESPORT, CULTURA, TURISME”, p.f. 1.04.04.01.001, budget de prevision financièr 2024-2026 que presenta la disponibilitat necessària.

4) De charjar lo responsable de l’Àrea programacion, torisme e cultura per l’adopcion de las mesuras relativas e consequentas al present acte, compresas aquelas de natura contabla.

5) De declarar, amb vòte successiu e a l’unanimitat dels vòtes exprimits dins las formas de la lei, la presenta deliberacion immediatament executiva a sens de l’article 134, alineat 4, del D.Lgs. n. 267/2000, per poder provedir immediatament a la promocion de l’iniciativa.

Legit, confirmat e signat.

LO PRESIDENT

Dovetta Silvano

LO SECRETARI EN FONCIONS

Signat digitalament

Signat: (PARA Monica)

Letto, confermato e sottoscritto.

|  |  |
| --- | --- |
| IL PRESIDENTEFirmato digitalmente F.to:(DOVETTA Silvano) | IL SEGRETARIO FACENTE FUNZIONIFirmato digitalmente F.to: (PARA Monica) |

|  |
| --- |
| Copia conforme all'originale per uso amministrativo. |
| Frassino, lì  | IL SEGRETARIO FACENTE FUNZIONI(PARA Monica) |